Het jy al die TV-advertensie gesien wat sê die eerste kind wat die ouderdom van 200 gaan bereik, is reeds gebore?
Afhangende van die kind wat 200 jaar gaan leef se ouderdom in 2018, sal hy of sy gewis die volgende maansverduistering beleef.
Sal die kind se dieet aangepas moet word sodat hy of sy langer en gesonder kan leef? Is minder kalorieë, meer oefening en ’n gebalanseerde leefstyl die geheim tot onsterflikheid?
Ek kry klaar die kind jammer indien sy vleisinname verminder moet word. Elke mens moet minstens een keer in sy leeftyd die heerlike ontbeende skaapboud geniet wat Allie Kotze Sondag vir my, my pêl Piet en ons wederhelftes voorgesit het.
Indien ek so onlangs soos ’n kwarteeu gelede voorspel het wat die selfoon in 2018 als gaan doen, sou julle gewonder het watter twak ek gerook het.